Isomerikokki

Isomerikokki (Callionymus lyra) on merikokkien heimoon (Callionymidae) kuuluva lauhkeissa merivesissä elävä kalalaji.

 Koko ja ulkonäkö 

250px|vasen|thumb|Piirros naaraasta.
250px|vasen|thumb|Koiraan taaemman selkäevän yksityiskohta.
Isomerikokki kasvaa yleensä 20–30 senttimetrin mittaiseksi, Koiraat ovat naaraita suurempia. Koiraan kyljillä on oranssilla pohjalla sinisiä laikkuja, kun taas naaraat ovat yksivärisen hiekanruskeita. Lisääntymisaikana koiraiden kylkiin muodostuu näistä laikuista sininen viiva, ja myös naaraille voi tulle tällöin sinisiä laikkuja, mutta yleensä kuitenkin ruskeita. Koiras myös saa hyvin vihertävän sävyn väritykseensä. Koiraan etumainen selkäevä on korkea ja teräväkärkinen, naaraan lyhyt ja kolmion muotoinen. Taaempi selkäevä on molemmilla sukupuolilla etumaista matalampi ja siihen tulee kudun aikana sinisiä vaakaviivoja. Koiraan etumaiseen selkäevään taas lisääntymisaikana tulee kolme sinistä pystyjuovaa.

 Levinneisyys ja elinympäristö 
Isomerikokki on itäisen Atlantin kala, jota tavataan Islannista ja Lofooteilta aina Pohjois-Afrikkaan Kanariansaarille ja Mauritaniaan asti. Se elää 20–400 metrin syvyydessä vedenpinnasta hiekka- ja liejupohjilla.

 Ravinto ja elintavat 
vasen|pienoiskuva|Isomerikokki hiekkaan kaivautuneena.
Isomerikokin ravintoa ovat pääosin pohjaeläimet, etenkin monisukasmadot, äyriäiset ja nilviäiset. Se kaivautuu usein hiekkaan jättäen itsestään näkyviin vain silmät ja selän yläpinnan. Isomerikokki tulee sukukypsäksi 2–3-vuotiaana, milloin se on keskimäärin 17,4 senttimetrin mittainen. Lisääntymistä tapahtuu kesäisin matalissa vesissä. Munat kelluvat lähellä vedenpintaa ja niistä kuoriutuvat poikaset ovat noin kahden millimetrin mittaisia.

 Lähteet 

Luokka:Merikokit